สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 20 ธ.ค.59
21 ธ.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (20 ธ.ค.) โดยดาวโจนส์ปรับตัวขึ้นติดต่อกันเป็นวันที่ 2 และเคลื่อนตัวเข้าใกล้แนวต้านที่ระดับ 20,000 จุด เพราะได้แรงหนุนจากการพุ่งขึ้นของหุ้นกลุ่มธนาคาร นอกจากนี้ ตลาดยังขานรับที่ประชุมธนาคารกลางญี่ปุ่น (BOJ) ซึ่งมีมติคงนโยบายการเงินและปรับเพิ่มมุมมองทางเศรษฐกิจ ในการประชุมเมื่อวานนี้
ฃดัชนีเฉลี่ยอุตสาหกรรมดาวโจนส์ปิดที่ 19,974.62 จุด เพิ่มขึ้น 91.56 จุด หรือ +0.46% ดัชนี NASDAQ ปิดที่ 5,483.94 จุด เพิ่มขึ้น 26.50 จุด หรือ +0.49% ดัชนี S&amp;P500 ปิดที่ 2,270.76 จุด เพิ่มขึ้น 8.23 จุด หรือ +0.36%
 
ตลาดหุ้นยุโรปปิดบวก เมื่อคืนนี้ (20 ธ.ค.) โดยตลาดได้รับปัจจัยหนุนนจากการพุ่งขึ้นของธนาคารอิตาลี หลังจากมีรายงานว่า รัฐบาลอิตาลีกำลังเตรียมให้ความช่วยเหลือธนาคารที่ประสบปัญหาด้านการเงิน
ดัชนี Stoxx Europe 600 เพิ่มขึ้น 0.5% ปิดที่ 361.32 จุด ซึ่งเป็นระดับสูงสุดนับตั้งแต่เดือนธ.ค.ปีที่แล้ว
ดัชนี CAC-40 ตลาดหุ้นฝรั่งเศสปิดที่ 4,849.89 จุด เพิ่มขึ้น 27.12 จุด หรือ +0.56% ดัชนี DAX ตลาดหุ้นเยอรมันปิดที่ 11,464.74 จุด เพิ่มขึ้น 38.04 จุด หรือ +0.33% ดัชนี FTSE 100 ตลาดหุ้นลอนดอนปิดที่ 7,043.96 จุด เพิ่มขึ้น 26.80 จุด หรือ +0.38%
 
ตลาดหุ้นลอนดอนปิดเพิ่มขึ้น เมื่อคืนนี้ (20 ธ.ค.) หลังจากนักลงทุนเริ่มคลายความวิตกเกี่ยวกับข่าวการก่อการร้ายในยุโรป นอกจากนี้ตลาดยังได้แรงซื้อหนุนจากหุ้นกลุ่มการเงินที่ปรับตัวขึ้นอย่างแข็งแกร่งอันเนื่องมาจากข่าวการเข้าซื้อกิจการของลอยด์ แบงกิ้ง กรุ๊ป
ดัชนี FTSE 100 ตลาดหุ้นลอนดอนปิดบวก 26.80 จุด หรือ 0.38% แตะที่ 7,043.96 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (20 ธ.ค.) ขานรับการคาดการณ์ที่ว่า สต็อกน้ำมันดิบของสหรัฐจะปรับตัวลดลงมากกว่า 2 ล้านบาร์เรลในสัปดาห์ที่แล้ว โดยสำนักงานสารสนเทศด้านพลังงานของรัฐบาลสหรัฐ (EIA) จะเปิดเผยรายงานสต็อกน้ำมันในช่วงค่ำวันนี้ตามเวลาไทย
สัญญาน้ำมันดิบ WTI ส่งมอบเดือนม.ค.เพิ่มขึ้น 11 เซนต์ หรือ 0.2% ปิดที่ 52.23 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.เพิ่มขึ้น 43 เซนต์ หรือ 0.8% ปิดที่ 55.35 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (20 ธ.ค.) เนื่องจากการแข็งค่าของสกุลเงินดอลลาร์ได้สกัดแรงซื้อสัญญาทองคำ นอกจากนี้ การที่ดัชนีดาวโจนส์ตลาดหุ้นนิวยอร์กพุ่งขึ้นเข้าใกล้แนวต้านที่ระดับ 20,000 จุด ยังส่งผลให้นักลงทุนลการถือครองทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 9.1 ดอลลาร์ หรือ 0.80% ปิดที่ระดับ 1,133.60 ดอลลาร์/ออนซ์
สัญญาโลหะเงินส่งมอบเดือนมี.ค.เพิ่มขึ้น 2.8 เซนต์ หรือ 0.17% ปิดที่ 16.117 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 6.7 ดอลลาร์ หรือ 0.73% ปิดที่ 924.00 ดอลลาร์/ออนซ์
สัญญาพัลลาเดียมส่งมอบเดือนมี.ค.ลดลง 7.85 ดอลลาร์ หรือ 1.2% ปิดที่ 670.85 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆเกือบทั้งหมด ในการซื้อขายที่ตลาดนิวยอร์กเมื่อคืนนี้ (20 ธ.ค.) ภายหลังจากประธานธนาคารกลางสหรัฐ (เฟด) เปิดเผยถึงสัญญาณบวกในตลาดแรงงานสหรัฐ
ดอลลาร์แข็งค่าขึ้นเมื่อเทียบกับเยนที่ระดับ 117.71 เยน จากระดับ 117.36 เยน และแข็งค่าขึ้นเมื่อเทียบกับฟรังก์สวิส ที่ระดับ 1.0286 ฟรังก์สวิส จากระดับ 1.0268 ฟรังก์สวิส
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0392 ดอลลาร์จากระดับ 1.0405 ดอลลาร์ ในขณะที่ปอนด์อ่อนค่าลงแตะ 1.2361 ดอลลาร์ จากระดับ 1.2399 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7255 ดอลลาร์ จากระดับ 0.7245 ดอลลาร์